### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2024 er der afsat et rådighedsbeløb på i alt 4,2 mio. kr. til at ombygge og renovere slipper i [adresse] (passagerne fra [adresse] til de tilstødende parkeringsarealer ved [adresse]). I denne sag søges om anlægsbevilling på 1,2 mio. kr. til et projekt for slippen ved [adresse] 10, dvs. passage og gårdrum bag Esmarelda Larsen.

## Indstillinger

Direktøren indstiller

1. at der gives en anlægsbevilling på i 1,2 mio. kr., til et projekt for slippen ved [adresse] 10, finansieret af rådighedsbeløbet til slipperne.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Kommunalbestyrelsen ønsker at forskønne og forbedre de såkaldte slipper mellem [adresse] og de tilstødende parkeringsarealer ved [adresse], som en del af de overordnede ønsker for at udvikle bymidten. I de små byrum i gårdene mellem de to gader er der få grønne arealer og reelle opholdsmuligheder, og det kan samtidig være vanskeligt at orientere sig i den nord-sydgående bystruktur. Hver passage har sin egen karakter og identitet som kan styrkes, så det samtidig er indbydende, oplevelsesrigt og trygt at færdes igennem.

Administrationen har udarbejdet et projekt for den offentlige passage ved [adresse]. Projektet har til formål at skabe et mere attraktivt og funktionelt byrum, der bygger på både byens historie og nutidige behov, fremhæver port og passage, og understøtter nye muligheder brugen af og aktiviteter i gårdrummet.

De bærende elementer i designet er en ny belægning i hele gården, belysning i form af
lyskæder der skaber ”loft” i gårdrummet, belysning i porten til [adresse] og en bænk
på arealet mod porten. Belægningen udføres af de gamle brosten fra [adresse] og [adresse] i den oprindelige belægning fra [adresse] gentages som motiv, der samtidig viser retningsskift i gårdrummet og overfladevandets forløb igennem en rende i en glat
granitbelægning og med en støbejernsrist.

Den ansøgte bevilling på 1,2 mio. kr. skal dække fragt og sortering af belægningssten, indkøb og opsætning af belysning i passage og gårdrum samt bænk og beplantning.

## Økonomiske konsekvenser

Der er afsat et rådighedsbeløb på i alt 4,2 mio. kr. til ombygning og renovering af slipperne i [adresse].

Efter frigivelsen i denne sag er restrådighedsbeløbet 3,0 mio. kr.

[adresse] bemærkninger er indarbejdet i sagen.